Ir-Regolament tal-Kummissjoni (KE) Nru 982/2002
tas-7 ta’ Ġunju 2002
li jistabbilixxi l-istandards tal-marketing għall-faqqiegħ kultivat
IL-KUMMISSJONI TAL-KOMUNITAJIET EWROPEJ,
Filwaqt li kkunsidrat it-Trattat li jistabilixxi l-Komunità Ewropea,
Filwaqt li kkunsidrat ir-Regolament tal-Kunsill (KE) Nru 2260/96 tat-28 ta’ Ottubru 1996 dwar l-organizzazjoni komuni tas-suq fil-frott u l-ħaxix [1], kif l-aħħar emendat bir-Regolament (KE) Nru 545/2002 [2], u partikolarment l-Artikolu 2(2),
Billi:
(1) Il-faqqiegħ ikkoltivat huwa fost il-prodotti elenkati f’L-Anness I tar-Regolament (KE) Nru 2200/96 li għalihom għandhom jitwaqqfu l-istandards. Għal dak l-iskop u fl-interess li tiġi priservata t-trasparenza fis-suq dinji, għandu jittieħed kont ta’ l-istandard għall-faqqiegħ kultivat rakkomandat mill-Kumitat tal-Ħidma fuq l-Istandardizzazjoni dwar Prodotti li Jitħassru u L-Iżvilupp tal-Kwalità tal-Kummissjoni Ekonomika għall-Ewropa tal-Ġnus Magħquda (KEEĠM).
(2) L-applikazzjoni ta’ dawn l-istandardi għandha tneħħi prodotti ta’ kwalità mhux soddisfaċenti mis-suq u ġġib il-produzzjoni konformi mar-ħtiġijiet tal-konsumatur u b’hekk tiffaċilita l-kummerċ bażat fuq il-konkorrenza leali, u b’ hekk tgħin fit-titjib tal-profitabilità.
(3) L-istandardi japplikaw fl-istadji kollha tal-marketing. It-trasport fuq distanza twila, il-ħażna għal ċertu perjodu u l-proċessi varji li jgħaddu minnhom il-prodotti jistgħu jikkawżaw xi deterjorazzjoni minħabba l-iżvilupp bioloġiku tal-prodotti jew in-natura tagħhom li titħassar. Għandu jittiteħed kont ta’ tali deterjorazzjoni meta jiġi applikat l-istandard fl-istadji tal-marketing wara li jkunu nbagħtu.
(4) Billi l-prodotti fil-klassi "Extra" għandhom jiġu mqassma u ppakkjati b’attenzjoni partikolari, fil-każ tagħhom għandha tittieħed konsiderazzjoni biss tan-nuqqas ta’ freskezza u turġidità.
(5) Il-miżuri maħsuba f’ dan ir-Regolament huma skond l-opinjoni tal-Kumitat tal-Ġestjoni tal-Frott u l-Ħaxix Frisk,
ADDOTTAT DAN IR-REGOLAMENT:
Artikolu 1
L-istandard tal-marketing għall- faqqiegħ ikkoltivat tal-genus Agaricus li jaqa’ taħt il-kodiċi KN 07095100 għandu jkun kif stipulat fl-Anness.
L-istandard għandu japplika għall-istadji tal-marketing kollha taħt il-kundizzjonijiet stabbiliti fir-Regolament (KE) Nru 2200/96.
Madankollu, fl-istadji wata li jintbagħtu, il-prodotti jistgħu juru, fir-rigward tal-ħtiġijiet ta’ l-istandard, nuqqas żgħir ta’ freskezza u turġidità; prodotti gradati fi klassijiet għola mill-klassi "Extra" jistgħu juru oltre dan deterjorazzjonijiet żgħar minħabba l-iżvilupp tagħhom u t-tendenza tagħhom li jitħassru.
Artikolu 2
Dan ir-Regolament għandu jidħol fis-seħħ fl- għoxrin jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd mill-1 ta’ Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fis-7 ta’ Ġunju 2002.